钦定古今图书集成/明伦汇编/官常典/第495卷 > 史敬奉
## 钦定古今图书集成/明伦汇编/官常典/第495卷 > 史敬奉

按《唐书》本传，“敬奉者，灵州人。事朔方军为牙将。元和
中，吐蕃数犯塞。十四年，敬奉白节度使杜叔良，请兵
三千，赍一月粮，深入卤地，分贼势。叔良以二千兵予
之，行十馀日，不闻问，皆谓已殁。敬奉乃由间道绕出
卤后，部落奔骇，因大破之，驱其馀众于瓠芦河，获马
牛杂畜迨万数，赐实封五十户。敬奉遳陋，类不胜衣”，
其走逐奔马，挟鞍勒以上，而后羁带之，矛矢在手，前
无彊敌。甥侄部曲二百人，每出，辄分其队为四五，随
水草，数日不相知。及相遇，已皆有获。与《凤翔将野诗》，
良辅及郝玭皆以名雄边。良辅者，后为陇州刺史，朝
廷遣使至吐蕃卤，辄言：“唐家称和好，岂妄邪？不尔，安
得任良辅为陇州刺史？”